**P R O P O Z Í C I E II. R O Č N Í K A S Ú Ť A Ž E**

**„Najkrajšia predzáhradka alebo okolie obytného priestoru“ v obci Kotešová 2017**

1. **Organizátor:**

* Obec Kotešová
* ZO 28-24 SZZ v Kotešovej

1. **Cieľ súťaže:**
2. Prispieť k skrášleniu životného prostredia a pozdvihnúť úroveň kultúry bývania aj postupnou estetizáciou našej obce.
3. Podeliť sa s ostatnými obyvateľmi o nové, pozitívne trendy upravených predzáhradiek a okolia obytného priestoru rodinných domov.
4. **Špecifikácia predzáhradky a obytného priestoru:**
5. Predzáhradka je priestor pred domom, respektíve priestor od domu po miestnu komunikáciu.
6. Obytný priestor je priestor, ktorý tvorí súčasť okolia obytného domu.
7. **Súťažné podmienky:**
8. Do súťaže o najkrajšiu predzáhradku a okolie obytného domu v obci Kotešová 2017 sa môžu zapojiť obyvatelia rodinných domov v obci Kotešová.
9. Podmienkou zapojenia sa do súťaže je vyplnenie a odovzdanie prihlášky v termíne od **01.marca** do **30.apríla 2017**, ktorú si vyzdvihnete u organizátora súťaže.
10. Súťaž sa vyhodnocujev rámci celej obce len u prihlásených občanov na základe vyplnenej prihlášky.
11. Po vzájomnej dohode súťažiaci poskytne odbornej porote prístup do priestorov súčasti okolia obytného domu a predzáhradky k priebežnému posudzovaniu *(bod. 6. Kritéria hodnotenia)* a zhotoveniu fotodokumentácie a potrebného materiálu.
12. Výhercami sa stávajú majitelia rodinného domu, ktorých predzáhradka a okolie obytného domu bolo ***svojpomocne*** prevedené a získa najväčší počet bodov.
13. Body sa získajú prostredníctvom verejného hodnotenia občanov a hodnotenia odbornej poroty.
14. Výherca súhlasí s tým, že organizátor si vyhradzuje právo na využívanie a publikovanie informácií z tejto súťaže vrátane mena výhercu a to i bez jeho súhlasu a bez finančných náhrad.
15. **Spôsob hlasovania:**
16. V dňoch **09.septembra a 10.septembra 2017** sa uskutoční počas Kotešovských hodových slávnosti verejne hodnotenie prostredníctvom hlasovacích lístkov v priestoroch altánku za kultúrnym domom Kotešová.
17. Hlasovania sa zúčastní každý občan len jeden krát. Hlasovací lístok si vyzdvihne na mieste hodnotenia od organizátora súťaže.

**6. Kritéria hodnotenia:**

1. Odborná porota pred samotným hodnotením pripraví na deň: **09. až 10. septembra 2017** fotodokumentáciu a iné materiály k hodnoteniu vo forme nástenky.
2. Odborná porota určí konkrétnu a záväznú bodovú škálu hodnotenia predzáhradiek a okolia obytného priestoru, ktorá bude zohľadňovať kritéria:

* celková estetika, dizajn a dojem,
* módne trendy a nápaditosť,
* náročnosť,
* úroveň údržby.

1. **Vyhodnotenie súťaže:**
2. Výhercom súťaže sa stávajú prvý traja účastníci II. ročníka súťaže s najväčším počtom bodov, ktoré budú získané:

* prostredníctvom verejného hlasovania občanov,
* prostredníctvom hodnotenia odbornej poroty.

1. **Ocenenie:**
2. Finančné a vecné odmeny budú odovzdané prvým trom účastníkom II. ročníka súťaže dňa: **30.septembra 2017** na Výstave ovocia, zeleniny a kvetov usporiadanej ZO SZZ v Kotešovej v priestoroch kultúrneho domu Kotešová.
3. Na ocenenie *nebudú mať nárok* tí výhercovia, ktorí sa počas predchádzajúcich troch ročníkov súťaže umiestnili na prvých troch miestach. V prípade takéhoto umiestnenia sa mu namiesto ocenenia započíta do ďalšieho ročníka súťaže 20 bodov.

**9. Časový harmonogram súťaže:**

1. V termínoch od **01. mája** do **31. augusta 2017** – bude odborná porota priebežne navštevovať prihlásených účastníkov za účelom hodnotenia a vytvorenia fotodokumentácie.
2. **09. až 10. septembra 2017** – verejné hlasovanie.
3. **30. septembra 2017** – vyhlásenie výsledkov a ocenenie víťazov II. ročníka súťaže.

Komada Jozef PhDr.Mgr. Mozolík Peter

....................................................... ...............................................................

predseda ZO 28-24 SZZ v Kotešovej starosta obce Kotešová